ผลกระทบของวิกฤติเศรษฐกิจ ที่มีต่อเงินช่วยเหลือของชาวเอเชียที่ไปทำงาน ตปท.ส่งกลับบ้าน
ข่าวตามหน้านสพ.ในอเมริกาเวลานี้ ส่วนใหญ่เป็นเรื่องของธุรกิจการเงินในย่าน Wall Street เรื่องของบริษัทรถยนตร์ในนครดีทรอยท์ที่กำลังร้องขอค
แต่ข้อเท็จจริงก็คืออเมริกากำลังตกอยู่ในภาวะเศรษฐกิจตกต่ำร้ายแรงที่สุด นับตั้งแต่คริสต์ทศวรรษที่ 1930เป็นต้นมา อัตราคนว่างงานในประเทศเวลานี้สูงกว่า 6% ซึ่งนับว่าสูงเป็นประวัติการณ์ในช่วง 14 ปีที่ผ่านมาและยังมีคนที่ถูกปลดออกจากงานเพิ่มขึ้นอยู่เรื่อยๆ สำหรับแรงงานชาวต่างชาติที่อพยพไปอยู่อเมริกาแล้วนับว่าทั้งหมดนี้เป็นข่าวร้ายทีเดียว Edilyn Recibe มาจากฟิลิปปินส์และทำมาหากินอยู่ในนครนิว ยอร์คได้ 10 ปีแล้ว คุณ Edilyn บอกว่าถ้าตกงานละก็ เป็นเรื่องใหญ่ทีเดียว เธอส่งเงินกลับไปให้ครอบครัวที่บ้านในฟิลิปปินส์เป็นประจำแต่เมื่อเร็วๆนี้ น้องสาวของเธอส่งข่าวไปว่า ไม่ต้องส่งไปให้แล้วเพราะได้ข่าวว่าคนในอเมริกากำลังตกงานกันเป็นแถวๆ ในขณะที่ผู้บริโภคในอเมริกากำลังรัดเข็มขัดความต้องการสินค้าจากเอเชียลดลง เมื่อการส่งออกของเอเชียลดลง เศรษฐกิจเอเชียก็ชลอตัวลงไปด้วย แรงงานชาวฟิลิปปินส์มากกว่า 130,000คนอยู่ในฮ่องกง ก็พลอยได้รับผลกระทบด้วย Abe De Ramos นักวิเคราะห์การเงินในฮ่องกงบอกว่ามีการว่างเงินเกิดขึ้นบ้างแล้วในภาคธุรกิจการเงินและเมื่อมีการว่างงานในภาคนี้เพิ่มขึ้นกำลังเงินที่จะจ้างคนทำงานในบ้านก็ลดน้อยลงไปด้วย ในปีที่แล้ว แรงงานชาวฟิลิปปินส์ทั่วโลกส่งเงินกลับบ้านเป็นมูลค่ากว่าหนึ่งหมื่นสี่พันล้านดอลล่าร์ หรือ 13%ของผลิตภัณฑ์มวลรวมของประเทศ เพราะฉะนั้น ถ้าเงินส่งกลับบ้านลดลงจะมีผลกระทบอย่างแน่นอนต่อเศรษฐกิจของฟิลิปปินส์ ยกตัวอย่างเช่น ในภาคใต้ของประเทศอุตสาหกรรมการก่อสร้างในบริเวณนี้ได้รับการกระตุ้นหนุนเป็นอย่างมากจากเงินที่คนที่ไปทำงานในต่างประเทศส่งกลับมาให้ครอบครัวแต่ราคาของที่สูงขึ้น และเงินที่แรงงานฟิลิปปินส์จะสามารถส่งกลับบ้านได้ลดน้อยลงก่อปัญหาให้กับหลายๆคน รวมทั้ง Alice Balladares คุณ Aliceบอกว่า เธอมีบ้านสวย แต่ปัญหาคือค่าใช้จ่ายประจำวัน ถึงกระนั้น ก็ยังมีผู้ที่มองการณ์ไปในทางดีอย่างคุณRaymondRegner เจ้าของสำนักงานบริการโอนเงินระหว่างประเทศให้กับชาวฟิลิปปินส์ในนครนิวยอร์คคุณ Raymond บอกว่ายังไงๆก็จะยังมีการส่งเงินกลับบ้านอยู่ต่อไป แม้ว่าตนเองจะไม่มี เพราะแรงงานเหล่านี้รู้ดีว่าตนเป็นที่พึ่งของครอบครัว